Otto Magnus von Grünewaldt koos abikaasa Mariega
**Otto Magnus von Grünewaldt** (8. juuli (vkj 26. juuni) 1801 – 18. oktoober (vkj 6. oktoober) 1890 Tallinn) oli Eestimaa poliitik ning mõisnik, Venemaa keiserlik kammerhärra.

Otto Magnus von Grünewaldt sündis Koigi mõisniku Johann Georg von Grünewaldti (1763–1817) ja Anna Christina von Kurselli (1769–1842) pojana.

1819–1821 õppis ta Tartu ülikoolis kameralistikat, misjärel ta välismaale siirdus, õppides 1821–1822 Göttingeni ülikoolis zooloogiat. Grünewaldt õppis veel edasi Bonnis, Pariisis ja Itaalias ning naasis koju 1824. aastal.

Otto Magnus von Grünewaldt saatis 1843. aastal suurvürstinna Jelena Pavlovnat viimase ringreisil Saksamaale. Grünewalt osutus valituks sest suurvürstinna soovis kaaslaseks "väga kohusetundlikku, haritud" meest. Suurvürstinnat saatis ta ka 1845. aastal ringreisil.

1839–1851 oli ta Järvamaa kreisisaadik ning 1857–1858 Eestimaa maanõunik, samuti osales ta 1856. aasta talurahvaseaduse väljatöötamisel..

Talle kuulusid Koigi (majandas seda 1825–1862), Prandi (1834. aastast) ja Laimetsa mõis.

Ta suurendas talumaid, mõisastades oma mõisate põlde, rakendas 1840. aastaist teoorjuse asemel palgatööd ning propageeris mitmeväljasüsteemi, peenvillalammaste kasvatamist ja teisi põllumajanduslikke uuendusi. Ta asutas Atastesse külakooliõpetajate seminari.

Oma mõisate majandamisest tagasi tõmbunud, reisis ta palju.

Perekond
--------

Otto Magnus von Grünewaldt abiellus 29. mail 1825 Mathilde Ottilia Helene Antoinette von Wolffiga (1802–1860). Sellest abielust sündisid:

* Gerhard von Grünewaldt (1826–1869)
* Johann Georg Moritz von Grünewaldt (1827–1873), zooloog, Liivimaa rüütelkonna sekretär
* Otto von Grünewaldt (1830–1910)
* Alexander von Grünewaldt (1832–1916)
* Nikolaus von Grünewaldt (1833–1852)
* Georg von Grünewaldt (1835–1901), Eestimaa poliitik
* Johann Paul von Grünewaldt (1836–1870)
* Rudolf von Grünewaldt (1842–1882)

Teist korda abiellus Otto Magnus von Grünewaldt 30. septembril Londonis Julie Marie Rositteriga (1826–1897).

### Esivanemad

|  |
| --- |
|  **Otto Magnus von Grünewaldti esivanemad**  |
| **Otto Magnus von Grünewaldt(1801–1890)** | Johann Georg von Grünewaldt(1763–1817) | Johann Adam von Grünewaldt(1719–1792) | Wolter Reinhold von Grünewaldt |
| Dorothea Luise von Brackel |
| VabapreiliKatherina Elisabeth von Stackelberg(1734–1816) | VabahärraAdam Friedrich von Stackelberg (1703–1768) |
| Katherina Elisabeth von Rosen(1707–1775) |
| Anna Christina von Kursell(1769–1842) | Christopher Heinrich von Kursell | Christopher Engelbrecht von Kursell(1685–1756) |
| Gertrude Helene von Tisenhausen(suri 1742) |
| Anna Lunetta von Essen(1745–1772) | Klaus Gustav von Essen(1720–1777) |
| Magdalena Elisabeth von Stackelberg |

Vaata ka
--------

* Grünewaldt

Viited
------

1. 1 2 3 4  "Genealogisches Handbuch der baltischen Ritterschaften Teil 2, 1.2: Estland" Görlitz. 1930. Lk. 52
2. ↑  "Genealogisches Handbuch der baltischen Ritterschaften Teil 2, 1.2: Estland" Görlitz. 1930. Lk. 49
3. 1 2 3 4 5  "Otto Magnus von Grünewaldt". Originaali arhiivikoopia seisuga 4. märts 2016. Vaadatud 20. jaanuaril 2011.

Välislingid
-----------

* Otto Magnus von Grünewaldti agraarpoliitikuna